Държавен вестник, бр. 26, 2012 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  26 
3. за организиране на томболи, моментна 
лотария и хазартни игри с игрални автома­
ти – 400 000 лв.;
4. за организиране на традиционна лотария, 
числови лотарийни игри тото и лото, залага­
ния върху резултати от спортни състезания и 
надбягвания с коне и кучета, залагания върху 
случайни събития и залагания, свързани с 
познаване на факти – 10 000 000 лв.;
5. за организиране на хазартни игри от 
разстояние – 2 000 000 лв.;
6. за производство, разпространение и 
сервиз на игрално оборудване – 1 200 000 лв.
(5) Лицензът за внос, разпространение и 
сервиз на игрално оборудване се издава за 
срок 10 години само когато доказаните пред 
Комисията средства за организиране на дей­
ността надвишават 400 000 лв.
(6) Когато заявителят изрично е поискал 
лиценз за по-кратък срок, ал. 4 и 5 не се 
прилагат.
Обявяване на решението
Чл. 27. (1) Комисията обявява решението 
с мотивите най-късно в 7-дневен срок след 
заседанието си чрез вписване в съответния 
регистър и го съобщава на заинтересованите 
страни по реда на чл. 61 от Административ­
нопроцесуалния кодекс.
(2) След като обяви решението, Комисията 
не може сама да го отмени или измени.
(3) По свой почин или по заявление на 
заинтересованото лице Комисията поправя 
допуснатите в решението очевидни факти­
чески грешки и след изтичане на срока за 
обжалването му. Решението за поправката 
на очевидни фактически грешки се съобща­
ва на заинтересованото лице и подлежи на 
обжалване по реда на чл. 28.
(4) Заинтересованото лице може да поиска 
да бъде допълнено решението, ако Комисията 
не се е произнесла по цялото искане. Заяв­
ление за това може да се подаде в 14-дневен 
срок от датата на съобщаване на решението.
Обжалване
Чл. 28. (1) Решенията на Комисията се 
обжалват относно тяхната законосъобразност 
пред Административния съд – град София, в 
14-дневен срок от съобщаването им.
(2) Жалбите се разглеждат по реда на Ад­
министративнопроцесуалния кодекс.
Влизане в сила на решенията
Чл. 29. (1) Решенията на Комисията влизат 
в сила, когато:
1. не са обжалвани в срок;
2. подадените жалби не са уважени.
(2) Лице по чл. 4 може да организира ха­
зартни игри и дейности по този закон след 
получаване на удостоверение за издаден 
лиценз, издадено от председателя на Коми­
сията въз основа на влязло в сила решение 
на Комисията.
(3) В срок до 7 дни след влизането в сила 
на съответното решение на Комисията лицето 
по чл. 4 заплаща дължимата държавна такса 
за издаване на лиценз или на удостоверение с 
вписана промяна. Издаденото удостоверение 
с вписана промяна се предоставя на лице­
то по чл. 4 в срок до два работни дни след 
постъпването на таксата по банкова сметка 
на Комисията, а удостоверението за издаден 
първоначален лиценз – в срок до два работ­
ни дни след влизане в сила на решението на 
Комисията по чл. 5, ал. 2.
Държавни такси
Чл. 30. (1) За издаване на лицензи по този 
закон, за издаване на удостоверения с впи­
сани промени, за разглеждане на документи 
по подадени искания, както и за извършване 
на други административни услуги се събират 
държавни такси по тарифа, приета от Минис­
терския съвет по предложение на министъра 
на финансите.
(2) Платените държавни такси за разглеж­
дане на документи по подадени искания не 
подлежат на възстановяване независимо от 
решението на Комисията.
Правомощия на председателя на Комисията
Чл. 31. (1) Председателят на Комисията:
1. най-малко два пъти месечно свиква и 
ръководи заседанията на Комисията, като оп­
ределя член на Комисията, който наблюдава 
проверката и проучването по всяко искане за 
издаване на първоначален лиценз или лиценз 
за промяна в случаите на преобразуване на 
дружество по чл. 39;
2. внася за разглеждане от Комисията 
постъпилите искания с мотивирани предло­
жения по тях;
3. внася за разглеждане от Комисията 
мотивирани предложения за отнемане на 
издадени лицензи;
4. прави и други предложения по чл. 22, 
ал. 1 до Комисията при изготвяне на проекта 
за дневен ред на заседанията;
5. издава удостоверенията по чл. 34;
6. определя реда и начина за водене на 
видовете регистри;
7. определя реда и начина за издаване на 
месечен бюлетин, в който се публикуват ре­
шенията на Комисията, съдебната практика, 
както и друга информация, отнасяща се до 
хазартната дейност;
8. издава заверени преписи на документи;
9. организира, ръководи и контролира дей­
ността на администрацията на Комисията;
10. възлага със заповеди на длъжностните 
лица с контролни функции извършване на 
проверки по спазването на този закон;
11. издава наказателни постановления за 
констатирани нарушения по този закон;
12. прави предложения по чл. 94, ал. 2;